
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	
Ниво на конфиденциалност 0
                                                                                                                       [TLP-WHITE]
 
ДО
Г-Н ХРИСТО  КОЧЕВ
ЗАМЕСТНИК – КМЕТ „ТЕРИТОРИАЛНО РАЗВИТИЕ“
НА ОБЩИНА ПЛЕВЕН
ПЛ. „ВЪЗРАЖДАНЕ“ № 2
ГР. ПЛЕВЕН
е-mail: mayor@pleven.bg

На Ваш изх. № ТСУ-92-115-90/19.08.2026 г. 

ОТНОСНО: Инвестиционно предложение (ИП) „Устойчиво енергийно обновяване на многофамилна жилищна сграда блок „Единство“, разположена в ПИ 56722.660.930, ул. „Патриарх Евтимий“ № 26 и бул. „Христо Ботев“ № 90, гр. Плевен, общ. Плевен, обл. Плевен“
 
УВАЖАЕМИ ГОСПОДИН КОЧЕВ,

Във връзка с Ваше уведомление с вх. №АО-4419/19.08.2026 г. на РИОСВ – Плевен за ИП „Устойчиво енергийно обновяване на многофамилна жилищна сграда блок „Единство“, разположена в ПИ 56722.660.930, ул. „Патриарх Евтимий“ № 26 и бул. „Христо Ботев“ № 90, гр. Плевен, общ. Плевен, обл. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
Инвестиционното предложение попада в обхвата на чл. 2, ал. 2 от Наредбата за ОС.
1. ИП предвижда устойчиво енергийно обновяване на многофамилна жилищна сграда, блок „Единство“, разположена в ПИ 56722.660.930, ул. „Патриарх Евтимий“ №26 и бул. „Христо Ботев“ №90, гр. Плевен. Предвижда се избор на изпълнители за инженеринг (проектиране, строителство и авторски надзор) за енергийно обновяване на многофамилни жилищни сгради на територията на град Плевен във връзка с процедура „Подкрепа за устойчиво енергийно обновяване на жилищния сграден фонд – Етап I“, за обособена позиция № 1: „Устойчиво енергийно обновяване на многофамилна жилищна сграда блок „Единство“, разположена в ПИ 56722.660.930, ул. „Патриарх Евтимий“ № 26 и бул. „Христо Ботев“ № 90, гр. Плевен“. При енергийното обновяване на съществуващата многофамилна жилищна сграда се предвиждат следните строително-монтажни работи (СМР):
• Топлоизолация на външни стени (Мярка В1) – с EPS, δ=120 мм и коефицент на топлопроводност λ≤0,035 W/mK на всички фасадни стени и покривен надзид; с EPS, δ=70 мм и коефицент на топлопроводност λ≤0,035 W/mK на всички фасадни стени със съществуваща изолация от 50 мм; с XPS, δ=20 мм пo страници на прозорци, широчина до 25 см и коефицент на топлопроводност λ≤0,033 W/mK; полагане на огнезащитни ивици по фасадата от топлоизолация каменна вата с δ=120 и δ=100 мм, коефицент на топлопроводност λ≤0,034 W/mK и плътност 100кг/м3 за разделяне на фасадната изолация съгласно противопожарните изисквания;
• Подмяна на дограма (Мярка B5) – старата дървена, метална и алуминиева дограма на апартаментите и общите части ще бъде подменена с PVC дограма – пет камерна, двоен стъклопакет с 4 сезонно – бяло стъкло, с коефициент на топлопреминаване ≤1,40 W/m2K; външните врати на отделните входове ще се подмяна с алуминиеви с коефициент на топлопреминаване ≤ 1,70 W/m²К;
• Топлоизолация на покрив (Мярка B3) – на топъл покрив с каменна  вата, δ=140 мм и коефицент на топлопроводност λ≤0,034 W/mK по покривната конструкция на таванските складове; на покрив при остъклени тераси на последен етаж и над стълбище с термопанел, δ=100 мм  и коефицент на топлопроводност λ≤0,028 W/mK; 
 • Топлоизолация на под (Мярка B4) – на еркери с XPS, с δ=120 мм и коефицент на топлопроводност λ≤0,033 W/mK ; на външни стени на сутерена с XPS, с δ=120 мм и коефицент на топлопроводност λ≤0,033 W/mK; по тавана на сутерена от каширана минерална вата 5 см  и коефицент на топлопроводност λ≤0,034 W/mK;
• Съпътстващи мерки, които се предвиждат – цялостно измазване на сградата отвън след санирането й; възстановяване и измазване на коминните тела и монтиране на шапки от ламарина; полагане и шпакловане на обшивка от гипсокартон под топлоизолацията по покривната конструкция; външния облик на сградата ще бъде в цвят по RAL, съгласно проектното решение; монтиране на външен подпрозоречен перваз от ламарина с PVC покритие по цялата дограма отвън, както и обръщане на страниците с гипсова мазилка – отвътре; цялостно измазване на цокълът на сградата с мозаечна мазилка – цвят по RAL, съгласно проектното решение; пренареждане и частична подмяна на керемидите; подмяна на водосточни тръби и улуци; демонтаж на външни елементи, които ще пречат на изпълнението на предвидените СМР.
При реализацията на ИП генерираните строителните отпадъци ще се управляват съгласно Закон за управление на отпадъците и действащата подзаконова нормативна уредба към същия закон. Възложителят на инвестиционното предложение е изготвил „План за управление на строителните отпадъци“ (ПУСО). Битовите отпадъци ще се управляват съгласно действащата система за сметосъбиране на Община Плевен.
Инвестиционното предложение ще се реализира в:
 • Поземлен имот с идентификатор 56722.660.930, ул. „Патриарх Евтимий“ № 26, гр. Плевен, с вид собственост „Общинска частна“, вид територия „Урбанизирана“, НТП „Ниско застрояване (до 10 м)“, с площ 562 м2 (съгласно данни от предоставена скица на поземлен имот №15-3180102-01.12.2025 г., издадена от АГКК);
• Сграда попадаща върху имота е с идентификатор 56722.660.930.1, ул. „Патриарх Евтимий“ № 26, гр. Плевен, и предназначение „Жилищна сграда - многофамилна“, с брой етажи: 4, брой самостоятелни обекти в сградата: 8, със застроена площ 240 м2 (съгласно данни от предоставена скица на сграда №15-3180101-01.12.2025 г., издадена от АГКК) ; 
• Сграда попадаща върху имота е с идентификатор 56722.660.930.2, бул. „Христо Ботев“ №90, гр. Плевен, и предназначение „Жилищна сграда - многофамилна“, с брой етажи: 4, брой самостоятелни обекти в сградата: 4, със застроена площ 59 м2 (съгласно данни от предоставена скица на сграда №15-3180106-01.12.2025 г., издадена от АГКК). 
Във връзка с ИП възложителят е представил: Акт за частна общинска собственост с №36439/11.11.2010 г., издаден от  Община Плевен, с вх. рег. №15845/16.11.2010 г., на Служба по вписванията гр. Плевен; Скица на сграда №15-3180106-01.12.2025 г., издадена от АГКК върху която на 16.12.2025 г., главният архитект на Община Плевен е съгласувал виза „За проектиране на устойчиво енергийно обновяване на многофамилна жилищна сграда, блок „Единство“, находяща се на ул. „Патриарх Евтимий“ №26 и бул. „Христо Ботев“ №90, гр. Плевен“.
2. ИП не попада в границите на защитени територии по смисъла на Закона за защитените територии (ЗЗТ).
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположени на 1,7 км са защитени зони : • BG0000240 „Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.); •  BG0000240 „Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и най - близко разположените защитени зони BG0000240 “Студенец” и BG0000240 “Студенец”, по отношение на: 
• Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 “Студенец”, и до пряко или косвено унищожаване, увреждане или фрагментиране на природни местообитания и на местообитания на видове от дивата флора и фауна, предмет на опазване в защитена зона BG0000240 “Студенец”;
• Трансформация на местообитания на видове птици, на природни местообитания и на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
• Нарушаване целостта и целите на опазване на защитените зони;
• Нарушаване кохерентността между съседни защитени зони;
• Увеличаване на кумулативния ефект, съвместно с други ИП/ППП, вкл. и от същия вид в района, върху местообитания на видове птици, на природни местообитания и на местообитания на видове от дивата флора и фауна, предмет на опазване в защитените зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.

		
С уважение, 

